CELEX: 32019D1202
Language: lt
Date: 2019-07-12 00:00:00
Title: 2019 m. liepos 12 d. Komisijos įgyvendinimo sprendimas (ES) 2019/1202 dėl potencialiai sprogioje aplinkoje naudojamos įrangos ir apsaugos sistemų darniųjų standartų, parengtų siekiant užtikrinti Europos Parlamento ir Tarybos direktyvos 2014/34/ES įgyvendinimą

15.7.2019   
               
               
                  LT
               
               
                  Europos Sąjungos oficialusis leidinys
               
               
                  L 189/71
               
            
         KOMISIJOS ĮGYVENDINIMO SPRENDIMAS (ES) 2019/1202
         2019 m. liepos 12 d.
         dėl potencialiai sprogioje aplinkoje naudojamos įrangos ir apsaugos sistemų darniųjų standartų, parengtų siekiant užtikrinti Europos Parlamento ir Tarybos direktyvos 2014/34/ES įgyvendinimą
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. spalio 25 d. Europos Parlamento ir Tarybos reglamentą (ES) Nr. 1025/2012 dėl Europos standartizacijos, kuriuo iš dalies keičiamos Tarybos direktyvos 89/686/EEB ir 93/15/EEB ir Europos Parlamento ir Tarybos direktyvos 94/9/EB, 94/25/EB, 95/16/EB, 97/23/EB, 98/34/EB, 2004/22/EB, 2007/23/EB, 2009/23/EB ir 2009/105/EB ir panaikinamas Tarybos sprendimas 87/95/EEB ir Europos Parlamento ir Tarybos sprendimas Nr. 1673/2006/EB (1), ypač į jo 10 straipsnio 6 dalį,
         kadangi:
         
                     (1)
                  
                  
                     remiantis Europos Parlamento ir Tarybos direktyvos 2014/34/ES (2) 12 straipsniu, daroma prielaida, kad gaminiai, atitinkantys darniuosius standartus arba jų dalis, kurių nuorodos yra paskelbtos Europos Sąjungos oficialiajame leidinyje, atitinka tos direktyvos II priede nustatytus esminius sveikatos ir saugos reikalavimus, kuriuos apima tie standartai ar jų dalys;
                  
               
                     (2)
                  
                  
                     1994 m. gruodžio 12 d. raštu BC/CEN/46-92 – BC/CLC/05-92 Komisija pateikė prašymą Europos standartizacijos komitetui (CEN) ir Europos elektrotechnikos standartizacijos komitetui (CENELEC) dėl darniųjų standartų parengimo ir peržiūros, siekiant užtikrinti Europos Parlamento ir Tarybos direktyvos 94/9/EB (3) įgyvendinimą. Šią direktyvą pakeitė Direktyva 2014/34/ES, nekeičiant Direktyvos 94/9/EB II priede nustatytų esminių sveikatos ir saugos reikalavimų;
                  
               
                     (3)
                  
                  
                     visų pirma CEN ir CENELEC buvo paprašyta parengti potencialiai sprogioje aplinkoje naudojamos įrangos projektavimo ir bandymų standarto projektą – 0 dalis. Bendrieji reikalavimai, kaip nurodyta standartizacijos programos, dėl kurios susitarė CEN ir CENELEC bei Komisija, I.1 skyriuje, pridėti prie prašymo BC/CEN/46-92 – BC/CLC/05-92. CEN ir CENELEC taip pat paprašyta peržiūrėti esamus standartus, siekiant juos suderinti su Direktyvos 94/9/EB esminiais sveikatos ir saugos reikalavimais;
                  
               
                     (4)
                  
                  
                     remdamasis prašymu BC/CEN/46-92 – BC/CLC/05-92, CENELEC peržiūrėjo standartą „EN 60079-0:2012 + A11:2013 Sprogiosios atmosferos. 0 dalis. Įranga. Bendrieji reikalavimai (IEC 60079-0: 2011 Modifikuotas + IS1:2013)“. Po šios peržiūros CENELEC pateikė Komisijai standartą „EN IEC 60079-0: 2018: Sprogiosios atmosferos. 0 dalis. Įranga. Bendrieji reikalavimai (IEC 60079-0: 2017)“;
                  
               
                     (5)
                  
                  
                     Komisija kartu su CENELEC įvertino, ar CENELEC parengtas standartas „EN IEC 60079-0: 2018“ atitinka prašymą BC/CEN/46-92 – BC/CLC/05-92;
                  
               
                     (6)
                  
                  
                     standartas „EN IEC 60079-0: 2018“ atitinka reikalavimus, kuriuos jis turi apimti ir kurie nustatyti Direktyvos 2014/34/ES II priede. Todėl nuorodą į šį standartą tikslinga paskelbti Europos Sąjungos oficialiajame leidinyje;
                  
               
                     (7)
                  
                  
                     standartas „EN IEC 60079-0: 2018“ pakeičia standartą „EN 60079-0: 2012“. Todėl reikėtų panaikinti standarto „EN 60079-0:2012“ nuorodą Europos Sąjungos oficialiajame leidinyje. Siekiant suteikti gamintojams pakankamai laiko pasirengti taikyti peržiūrėtą standartą, būtina atidėti nuorodos į standartą „EN 60079-0:2012“ panaikinimą;
                  
               
                     (8)
                  
                  
                     nuo darniojo standarto nuorodos paskelbimo Europos Sąjungos oficialiajame leidinyje dienos to standarto laikymasis leidžia daryti atitikties Sąjungos derinamuosiuose teisės aktuose nustatytiems atitinkamiems esminiams reikalavimams prezumpciją. Todėl šis sprendimas turėtų įsigalioti jo paskelbimo dieną,
                  
               PRIĖMĖ ŠĮ SPRENDIMĄ:
         
            1 straipsnis
            Nuoroda į darnųjį standartą „EN IEC 60079-0: 2018, Sprogiosios atmosferos. 0 dalis. Įranga. Bendrieji reikalavimai (IEC 60079-0:2017)“, parengtą siekiant užtikrinti Direktyvos 2014/34/ES įgyvendinimą, yra skelbiama Europos Sąjungos oficialiajame leidinyje.
         
         
            2 straipsnis
            Nuoroda į darnųjį standartą „EN 60079-0: 2012 + A11: 2013, Sprogstamosios atmosferos. 0 dalis. Įranga. Bendrieji reikalavimai (IEC 60079-0: 2011 Modifikuotas + IS1:2013)“, parengtą siekiant užtikrinti Direktyvos 2014/34/ES įgyvendinimą, Europos Sąjungos oficialiajame leidinyje yra panaikinama nuo 2021 m. liepos 6 d.
         
         
            3 straipsnis
            Šis sprendimas įsigalioja jo paskelbimo Europos Sąjungos oficialiajame leidinyje dieną.
         
         
            Priimta Briuselyje 2019 m. liepos 12 d.
            
               
                  Komisijos vardu
               
               
                  Pirmininkas
               
               Jean-Claude JUNCKER
            
         
         
            (1)  OL L 316, 2012 11 14, p. 12.
         
         
            (2)  2014 m. vasario 26 d. Europos Parlamento ir Tarybos direktyva 2014/34/ES dėl valstybių narių įstatymų, susijusių su potencialiai sprogioje aplinkoje naudojama įranga ir apsaugos sistemomis, suderinimo (OL L 96, 2014 3 29, p. 309).
         
            (3)  1994 m. kovo 23 d. Europos Parlamento ir Tarybos direktyva 94/9/EB dėl valstybių narių įstatymų, susijusių su potencialiai sprogioje aplinkoje naudojama įranga ir apsaugos sistemomis, suderinimo (OL L 100, 1994 4 19, p. 1).